Sils Maria
(Clouds of Sils Maria)
"Pohľad do minulosti odhalí jej skryté túžby i vlastnú identitu."
Filmový kritik a režisér Olivier Assayas často obsadzuje do svojich filmov charizmatické, silné a talentované herečky, ktoré svojím pôvabom vnesú do jeho snímok magickú energiu, napätie, ale aj ženskú krásu. V snímke Sils Maria režisér skúma bohatý a nevyspytateľný svet žien ovládaný opäť skvelými, no tentoraz charakterovo odlišnými herečkami rôznych generácií – Juliette Binoche, Kristin Stewart a Chloë Grace Moretz. Film, ktorý v roku 2014 učaroval divákom aj kritikom na MFF v Cannes a získal nomináciu na Zlatú palmu, je poctou hereckému umeniu a hercom i herečkám, ktorých jediným cieľom je podať presvedčivé a okúzľujúce výkony.
Očarujúca a stále atraktívna štyridsiatnička Maria Enders je na vrchole svojej hereckej kariéry, ktorú pred dvadsiatimi rokmi odštartovala stvárnením provokatívnej a nezabudnuteľnej postavy Sigrid v oceňovanej lesbickej dráme. Práve prijala ponuku zahrať si v súčasnom remaku tohto slávneho filmu, avšak tentoraz sa má zhostiť úlohy staršej Heleny, ktorú Sigrid zvedie a doženie až k samovražde. Maria so svojou asistentkou odchádza do Sils Marie, odľahlej oblasti švajčiarskych Álp, aby sa nerušene pripravovala na svoju náročnú úlohu. A rola Sigrid na druhej strane pripadla ľahkovážnej mladej hollywoodskej hviezdičke, vyžívajúcej sa v alkoholových škandáloch. Maria sa tak na rozdiel od pôvodného filmu nachádza na druhej strane zrkadla, tvárou v tvár očarujúcej dievčine, ktorá je v podstate znepokojujúcim odrazom jej samotnej.
—
Odebírat od Film Europe Pictures
Subscribe to Film Europe Pictures
http://www.youtube.com/subscription_c…
Podívejte se na další Film Europe kanály
Check out other Film Europe Channels